[{"text_idx": "#000003", "text": "Arddangosfa \u2018Dwlu ar y Geiriau\u2019"}, {"text_idx": "#000007", "text": "Cynhelir rhaglen fywiog a diddorol o waith allgymorth a dysgu gan Ganolfan Dylan Thomas. Yn ogystal a\u0302 chynnig teithiau tywys o\u2019n harddangosfa, sgyrsiau a gweithdai ar waith Dylan Thomas yn y ganolfan ac yn y gymuned, rydym ni hefyd yn cyflwyno prosiectau unigryw fel y canlynol:"}, {"text_idx": "#000010", "text": "Dros y ddwy flynedd ddiwethaf, rydym wedi gweithio gyda\u2019r bardd Emily Hinshelwood i gyflwyno gweithdai barddoniaeth gyda disgyblion Ysgol Dylan Thomas a disgyblion Blwyddyn 5 o\u2019i hysgolion bwydo. Mae\u2019r grwpiau yn cwrdd bob dydd Gwener yn ystod y tymor, gyda\u2019r rhan fwyaf o sesiynau yn cael eu cyflwyno yn Lle Dysgu\u2019r Ganolfan a chan ddefnyddio\u2019r arddangosfa fel adnodd."}, {"text_idx": "#000011", "text": "Yn 2016, rydym hefyd yn cynnal prosiect gyda disgyblion OWL (Ffyrdd Eraill Ddysgu) o Ysgol Dylan Thomas, lle mae cyfranogwyr yn archwilio\u2019n harddangosfa, yn cael taith tywys o Abertawe Dylan ac yn tynnu lluniau perthnasol sy\u2019n seiliedig ar eu profiad a phrofiad Dylan."}, {"text_idx": "#000013", "text": "Mae\u2019r prosiect hwn yn canolbwyntio ar y bwlch llythrennedd rhwng bechgyn a merched yn yr ysgol. Gweithiodd bechgyn blwyddyn 5 gyda\u2019n Swyddog Dysgu, Nicola, a\u2019r ysgrifenydd a\u2019r darlunydd Sion Tomos Owen, i ysgrifennu a darlunio llyfrau comics eu hunain ac i gymryd rhan mewn amrywiaeth o ymarferion ysgrifennu creadigol. Dywedodd y staff fod llythrennedd a hunanhyder y bechgyn wedi gwella, a bod eu tadau a\u2019u tad-cuod hefyd wedi mwynhau cymryd rhan mewn un sesiwn. Mae nifer o\u2019r bechgyn bellach wedi ymuno a\u0302\u2019n Sgwad Sgwennu Ifanc o ganlyniad i\u2019r prosiect hwn."}, {"text_idx": "#000015", "text": "Trwy gydol y prosiect ffotograffiaeth hwn, anogwyd cyfranwyr i greu lluniau personol a ysbrydolwyd gan Dylan Thomas a oedd yn adrodd straeon preifat am fywyd modern yn Abertawe. Mae\u2019r cyfranwyr yn gleifion yn Uned Anafiadau Trawmatig i\u2019r Ymennydd Ysbyty Treforys ac maent wedi defnyddio ffotograffiaeth er mwyn helpu i ailadeiladu\u2019r cof. Daeth y prosiect i ben gydag arddangosfa gyhoeddus o\u2019r gwaith a gre\u0308wyd."}, {"text_idx": "#000016", "text": "Rydym ni\u2019n cynnal dau Sgwad Sgwennu Ifanc: un ar gyfer disgyblion blynyddoedd 5 a 6, ac un arall i blant 11-16 oed."}, {"text_idx": "#000018", "text": "Am fwy o wybodaeth am ysgolion a phrosiectau dysgu, neu brosiectau cymunedol ac allgymorth, cysylltwch a\u0302: llenyddiaethdylan.thomas@abertawe.gov.uk"}, {"text_idx": "#000020", "text": "Croeso i Ganolfan Dylan Thomas!\nRydym ar agor ar hyn o bryd rhwng 10am a 4.30pm, o ddydd Mercher i ddydd Sul. Mynediad am ddim.\ni sicrhau mai chi yw\u2019r cyntaf i gael y diweddaraf am yr arddangosfeydd, hwyl i\u2019r teulu dros hanner tymor a mwy!"}, {"text_idx": "#000021", "text": "Croeso i Ganolfan Dylan Thomas!"}]